Vienošanās par pasākuma “I pasaules kara kaujas inscenējums” organizēšanu un norisi.

Izpildītājs apņemas nodrošināt kvalitatīvu un skatītājiem baudāmu “I pasaules kara kaujas inscenējumu jeb rekonstrukciju” 2020.gada 11.janvārī Latvijas Kara muzeja filiālē “Ziemassvētku kauju muzejs”.

Izpildītājs apņemas nodrošināt 40 Zemessardzes karavīrus ar formas tērpiem un salūtieročiem. Formas tērpiem (ziemas mētelis, cepure, siksna ar patronsomu un zābaki) jābūt pieejamiem uzmērīšanai ne vēlāk kā piecas darba dienas pirms pasākuma, Zemessardzes Studentu bataljona telpās, atsevišķi vienojoties par laiku.

Sekmīgai pasākuma norisei Izpildītājs apņemas ievērot šādu pasākuma norises plānu:

9.00 - 10.00 – Dalībnieku ierašanās. Izpildītājs nodrošina vismaz 40 cilvēku (neskaitot zemessargus) dalību I pasaules kara laika formas tērpos, ar atbilstošu ekipējumu un apbruņojumu – latviešu strēlnieki un vācu armijas karavīri, kas ir ieradušies un gatavi piedalīties līdz plkst. 10.00. Izpildītājs nodrošina, ka visas darbības ar salūtieročiem (transportēšana, izsniegšana, instruktāža, pārbaude un nodošana) notiek atbilstoši normatīvos aktos noteiktajam.

10.00 – 11.00 – Drošības instruktāža un dalībnieku pārbaude. Iepazīšanās ar inscenējuma scenāriju.

11.00 – 13.00 - Kaujas inscenējuma mēģinājums.

13.00 – 14.00 – Pārtraukums.

14.30 – Kaujas inscenējums. Kaujas inscenējumā Izpildītājs nodrošina vismaz 10 sprādziena imitācijas, izmantojot atbilstoši normatīviem aktiem licencēta pirotehniķa pakalpojumus un vismaz 20 šāvienus katram inscenējuma dalībniekam (izņemot zemessargus).

Izpildītājs nodrošina divus darbojošos ložmetējus ar munīciju.

Izpildītājs apņemas nodrošināt, ka tie pasākuma dalībnieki, kas nepiedalās drošības instruktāžā vai tam sekojošā mēģinājumā, kaujas rekonstrukcijā nepiedalās. Par visiem pasākuma dalībniekiem, kurus Izpildītājs nav aicinājis un nevar uzņemties atbildību par viņu darbību, Izpildītājs laicīgi informē Latvijas Kara muzeja pārstāvi. Šādā gadījumā personas dalība pasākumā pieļaujama tikai pēc Izpildītāja un Latvijas Kara muzeja pārstāvja personiskas vienošanās, ja vismaz viens no viņiem uzņemas atbildību par katru personu.

Izpildītājs apņemas nodrošināt, ka kaujas inscenējumā nav dalībnieku alkohola reibumā. Izpildītājs pats veic visas darbības, lai šādus gadījumus izslēgtu vai arī laicīgi informē Latvijas Kara muzeja pārstāvi.

Pēc kaujas inscenējuma Izpildītājs nodrošina inscenējuma dalībnieku dalību sekojošā svinīgajā zvēresta došanas ceremonijā. Inscenējuma dalībnieki ceremonijas laikā nedrīkst trokšņot vai veikt citas darbības, kas traucē ceremonijas norisei.

Ar šo vienošanos Izpildītājs apņemas veikt visas darbības, lai “I pasaules kara kaujas inscenējums” drošs un atbilstošajās darbības sfērās (pirotehnika, salūtieroči, salūtmunīcija) normatīvajiem aktiem atbilstošs pasākums.